E Saltii collectione Latham inter habessinicos Lanios: poliocephalum, Cubiam et hume- 
ralem cum varietate enumeravit. Riippell ex Habessinia L. Geoffroyi Levaillant affinemve 
avem attulit et Clariss. Temminck praeterea se ex Aegypto Lanium meridionalem a se dictum 
accepisse indicat. Hanc varietatem aut formam quinquenni tempore nos illic non vidimus, nec 
raro a peregrinatoribus historiae naturalis non gnaris, nave ex Mauritania, Africa orientali aut ex 
India illic appulsis avium exuviae Consularibus mercatoribus, iisdem zoologiae non peritis, ven- 
duntur et dono offeruntur, qui tales collectiones ab aliis factas et quam maxime incertas ex 
Aegypto in Europam mittunt. Sic etiam collectionem totam a comite de Sack Museo berolinensi 
traditam aegyptiacae nomen perperam sibi contraxisse ad Fringillam ignicolorem adnotavi. Illas 
enim aves in Aegypto nunquam habitasse post terrae illius quinquennem cognitionem pro cer- 
tissimo habeo. Ex Aethiopiae provincia Cordofan Hiippell denique L. eryihrogastrum, novam 
speciem barbaro affinem attulit, quam Doctiss. Cretzschmar descripsit. 
Berolini Decembre mdcccxxxii. 
